இதையடுத்து, தமிழிசை தரப்பிலும் ஸ்டாலினிடம் நேரடியாகப் பேசி வருகின்றனர். திருப்பரங்குன்றம், திருவாரூர் இடைத்தேர்தலை மனதில் வைத்துப் பேசிய தமிழிசை, ஆர்.கே.நகர் தேர்தலின்போதே, `அண்ணே... நீங்கள் மூன்றாவது இடத்துக்குப் போயிருவீங்கண்ணே... கூட்டணிக்குச் சம்மதம் சொன்னால் தேர்தலை நிறுத்திவிடலாம் எனச் சொன்னேன். அப்போது நீங்கள் கேட்கவில்லை. பா.ஜ.க-வுக்கு 15 சீட்டுகளைக் கேட்டேன். இப்போது 10 சீட்டுகளைக் கொடுத்தால் போதும். இப்போதும், திருப்பரங்குன்றத்தில் உங்களுக்குச் சாதகமான நிலை இல்லை. திருவாரூர் மட்டுமே தி.மு.க-வுக்குச் சாதகமாக இருக்கிறது. இந்த இரண்டு தொகுதிக்கும் நீங்கள் விரும்பினால், இடைத்தேர்தலை நடத்தலாம். இல்லாவிட்டால் நிறுத்திவிடலாம். திருப்பரங்குன்றத்திலும் நீங்கள் மூன்றாவது இடத்துக்குப் போய்விடக் கூடாது' எனப் பேசியிருக்கிறார். இதற்கும் ஸ்டாலின் தரப்பில் இருந்து எந்தப் பதிலும் வரவில்லை.